חיל הגנת הגבולות

חיל האיסוף הקרבי והגבולות הוא חיל קרבי בצה"ל הכפוף לזרוע היבשה. תפקידו לבנות את כוחות ההגנה הייעודיים והאיסוף הקרבי ביבשה למשימת ההגנה והתמרון, להגן על גבולות ישראל בפעילות הביטחון השוטף ובמצבי חירום ומלחמה, ולהכווין את בניין הכוח להגנת הגבולות בפיקודים המרחביים בחזיתות השונות.

החיל כולל תחתיו חמישה גדודי חי"ר גבולות מעורבים: קרקל, אריות הירדן, ברדלס, לביאי הבקעה ופנתר, וחמישה גדודי איסוף ותקיפה גזרתיים, המורכבים מלוחמי ולוחמות איסוף קרבי המבצעים פעילות מבצעית לאיסוף קרבי באמצעות אמל"ח ייחודי ומתקדם קרקעי ועילי ומערך תצפיתניות ובקא"סיות האמונות על האיסוף הגזרתי הנשלט מחמ"לים.

מערך הגששים בצה"ל ובית הספר לגששים

מערך הגנת היישוב ומחלקות ההגנה בכלל היישובים במרחב הצבאי והעורף הצבאי בגבולות ומערך ההגמ"ר במפקדות החטמ"ר והאוגמ"ר.

לחיל בית ספר למקצועות האיסוף הקרבי והגנת הגבולות (בהל"ג) במחנה סיירים בערבה

לחיל ענף איסוף קרבי במרכז לאימוני יבשה בצאלים המאמן וחונך את יחידות המילואים של האיסוף הקרבי ביבשה מרמת החטיבה והאוגדה.

מפקד חיל האיסוף הקרבי והגנת הגבולות הנוכחי הוא תת-אלוף דביר אדרי.

 ייעוד החיל 
החיל כפוף לזרוע היבשה ומצוות את גדודי חי"ר גבולות יחד עם גדודי האיסוף הקרבי.

השוני העיקרי בין חיל הגנת הגבולות לבין חילות אחרים, הוא שלוחמי הגדודים המרחביים, לוחמי האיסוף והתצפיתניות נשארים קבועים בגזרה, ולא עוברים בין מקום למקום במהלך שירותם.

ביולי 2020 אוחד מערך הגנת הגבולות עם חיל האיסוף הקרבי להקמת החיל המאוחד. בינואר 2020 צורפה יחידת הגששים של צה"ל לחיל הגנת הגבולות.
כמו כן מערך נוסף אשר נמצא תחת החיל הוא מערך ההגמ"ר (הגנת היישוב).

בשנת 2025 הוחלט כי חיל הגנת הגבולות ישנה את שמו, וייקרא "חיל האיסוף הקרבי והגנת הגבולות", לו שני מערכים שבראש כל אחד מהם עומד קצין בדרגת אלוף-משנה. זאת עקב ההשפעה המבצעית של איסוף המודיעין בשטח על שדה הקרב, ועקב מרכזיותם של אמצעים כגון רחפנים. בנוסף, הוחלט על הקמתו מחדש של ענף איסוף קרבי במרכז לאימונים ביבשה בפיקוד קצין בדרגת סגן-אלוף.

 מערך הגנת הגבולות 
מטרתם העיקרית של הגדודים היא ביטחון שוטף והגנה במרחב גבולות ישראל. בשעת חירום, ייעודם של הגדודים הוא לתפוס את משימת הגנת הגבולות במקום כוחות החי"ר המתמרנים שיכנסו לשטח אויב.

גדודי החי"ר עוסקים בפעילויות ביטחון שוטף ביהודה ושומרון, בגבול ישראל – רצועת עזה, ובגבולות ישראל עם מצרים וירדן, ומשלבים לוחמים ולוחמות תחת מסגרת אחת. הגדודים השתייכו למערך הגנת הגבולות אשר הוקם בשנת 2017, אך רוב הגדודים היו קיימים לפני כן. טרם הקמת המערך היו מכונים הגדודים גדודי חי"ר מעורבים או "הגדודים המעורבים" (על אף שקיימים בצה"ל מספר גדודים ויחידות אחרים המשלבים לוחמים ולוחמות, כגון חטיבת החילוץ, מערך ההגנה האווירית, יחידות במשמר הגבול ובחיל התותחנים ועוד).

הקמת הגדודים המעורבים החלה כחלק ממגמה בצה"ל להוציא את לוחמי הדרג הראשון ואת חיילי המילואים ממטלת השמירה על "גבולות השלום" עם ירדן ומצרים, הנחשבים שקטים יחסית. הדבר מאפשר לכוחות אלו לפעול בגזרות הנחשבות מורכבות יותר, לפנות יותר זמן לאימונים ולחסוך כסף על ידי צמצום השימוש בחיילי מילואים. גיוס נשים לתפקיד קרבי שעד אז בוצע על ידי גברים בלבד משמש כפתרון לבעיית כוח האדם. הנשים מחליפות את לוחמי המילואים, חיל התותחנים וחיל השריון שהיוו את הכוח העיקרי בגבולות אלו עד אז.

הגדוד הראשון שהוקם היה גדוד 33 (קרקל). בעקבות הצלחת קרקל, שהביא לעלייה של כ-50% במוטיבציה של בנות לשרת בתפקידי לחימה, החלה הקמת שאר הגדודים. בשנת 2019 התפרסם מחקר על כך שחיילים המשרתים בחיל הגנת הגבולות סובלים ממוטיבציה נמוכה וחשים בלתי נחוצים למערכת הצבאית.

בשנת 2017 פרסמו רבני הציונות הדתית, כולל האגף הליברלי, כי השירות בגדודים המעורבים אסור על פי ההלכה.

 מערך האיסוף הקרבי 

ממוזער|לוחמי איסוף של יחידת 869 בתמרון הקרקעי ללבנון
כל יחידת איסוף בחיל מורכב מלוחמי איסוף ומתצפיתניות, ואמונה על גזרה ספציפית שהחיילים מכירים לעומק.
ממוזער|לוחמי איסוף בתרגיל בגזרה צפונית
תפקידי יחידות האיסוף הוא לאסוף מודיעין על תנועות האויב במרחב, הכוונת גורמי יירוט ואש בגזרה, מתן סיוע איסופי מקדים, מלווה לכוחות במרחב למבצעים וביצוע ניטור באופן רציף.
היחידות משתמשות במגוון אמצעים טכנולוגיים רבים – אמצעי תצפית נייחים, ניידים ורחפנים. כל צוות ביחידת האיסוף מורכב ממספר מטיסי רחפנים, צלמים ואפילו בנאי – שמשימתו היא להשתמש באמצעי הסוואה שונים על מנת להסתיר את כלי האיסוף ואת הלוחמים.

במהלך 2022 התקבלה החלטה בזרוע יבשה להפוך את יחידות האיסוף הקרבי לרב ממדיות כאשר כל יחידה תדע לעבוד בכלל הרבדים והממדים, כדי לשקף בזמן אמת תמונת מצב מדויקת ביותר ללוחמים שייכנסו למרחב התמרון במערכה הבאה.

 מבנה ויחידות 
מבנה חיל האיסוף הקרבי והגנת הגבולותגדודי חי"ר גבולות תג שם מספור חטיבה מרחביתאוגדה מרחבית פיקוד הערות מרכז|לא ממוסגר|50x50 פיקסלים גדוד ברדלס 277 חטיבת פארןעוצבת אדום פיקוד הדרום גדוד מרחבי לגבול מצרים, ומטרתו העיקרית למנוע חדירות ולסכל הברחות אלימות של אמל"ח וסמים בגבול. בגדוד משרתים לוחמות ולוחמים יחד. גדוד קרקל 33 גדוד חיל רגלים שהיה הראשון בצה"ל לשלב לוחמים ולוחמות יחד. ייעודו לבצע את משימות הביטחון השוטף בגזרת גבול מצרים. בגדוד משולבים צוותי טנקיסטיות עם חי"ר.מרכז|לא ממוסגר|48x48 פיקסליםגדוד אריות הירדן41חטיבת הבקעהעוצבת גלעדפיקוד המרכזאמון על הביטחון השוטף בגזרת צפון בקעת הירדן, עמק בית שאן וגבול ירדן באזורים אילו.גדוד לביאי הבקעה47אמון על הביטחון השוטף בגזרת דרום בקעת הירדן, העיר הפלסטינית יריחו ופאתיה, צפון ים המלח וגבול ירדן באזורים אילומרכז|לא ממוסגר|45x45 פיקסליםגדוד פנתר49חטמ"ר אפריםאוגדת יהודה ושומרוןאמון על הביטחון השוטף בגזרת מרחב התפר בחטיבה המרחבית אפרים.גדודי איסוף קרבימרכז|לא ממוסגר|45x45 פיקסליםיחידת ניצן636אוגדת יהודה ושומרוןפיקוד מרכזגדוד האיסוף ותקיפה של אוגדת איו"ש, מורכב מתצפיתניות ובקא"סיות המפוזרות על פני שבע פלוגות, אחת לכל חטיבה מרחבית באוגדה ושלוש פלוגות לוחמים ייעודיות המבצעות פעילויות מיוחדות של איסוף מודיעין ותקיפהגדוד 909 – בהקמה909עוצבת גלעדעתיד לפעול בגזרת גבול ירדן כולל בקעת הירדןמרכז|לא ממוסגר|44x44 פיקסליםיחידת נשר414אוגדת עזהפיקוד דרוםגדוד האיסוף של אוגדת עזה. הגדוד מורכב מפלוגות תצפיתניות ומפלוגות לוחמים ולוחמות שכפופות לכל אחת מהחטיבות ולאוגדה עצמה.מרכז|לא ממוסגר|45x45 פיקסליםגדוד איתם727עוצבת אדוםגדוד האיסוף של עוצבת אדום, מתפרס על הגזרה הגדולה ביותר בצה"ל ואחראי על גבול מצרים וחלק מגבול ירדן. הגדוד מורכב מפלוגות של לוחמות בלבד וכן מפלוגות של תצפיתניות.מרכז|לא ממוסגר|44x44 פיקסליםגדוד עיט595אוגדת הבשןפיקוד הצפוןגדוד האיסוף של אוגדת הבשן. הגדוד אמון על איסוף מודיעין ברמת הגולן והחרמון בגבול סוריה. הגדוד מורכב מפלוגות לוחמים ולוחמות, וכן מפלוגות של תצפיתניות.מרכז|לא ממוסגר|44x44 פיקסליםיחידת שחף869עוצבת הגלילגדוד האיסוף של עוצבת הגליל. אמון על איסוף מודיעין בגבול לבנון מהר דב ועד ראש הנקרה. הגדוד בנוי מפלוגות תצפיתניות ופלוגות לוחמים.

 בית הספר להגנת הגבולות 

בית הספר להגנת הגבולות הוא בסיס ההכשרה של כלל יחידות החיל (פרט להכשרת פלוגת השריון), האחראי על טירונות, אימון מתקדם והכשרות הפיקוד. בית הספר שוכן במחנה מגן סיירים.

ההכשרות בבית הספר נעשה על ידי מדריכות איסוף והגנת הגבולות, אשר עונדות שרוך צהוב לבן.

 מפקדי חיל האיסוף הקרבי והגנת הגבולות 
ממוזער|מפקד החיל הראשון תת-אלוף אמיר אבשטיין נואם בטקס הקמת החיל ב-15 ביולי 2020. לימינו מפקד זרוע היבשה, האלוף יואל סטריק.
+שםתקופת כהונההערות אמיר אבשטיין  יולי 2018 – אוקטובר 2020  תחת פיקודו אוחד מערך הגנת הגבולות וחיל האיסוף הקרבי לחיל הגנת הגבולות עמית ימין אוקטובר 2020 – ספטמבר 2023 אליעד מואטי מאורספטמבר 2023 – מאי 2025מפקד החיל במלחמת חרבות ברזלניר ישעיהמאי 2025 – ספטמבר 2025אל"ם מפקד מערך האיסוף הקרבי, ממלא מקוםדביר אדריספטמבר 2025 –

 ציוד המערך 
לוחמי גדודי חי"ר גבולות מצוידים ברובי סער מסוג M-16 מקוצר וקלעים ברובה סער/קלעים מסוג M4A1. בין השנים 2009 ל-2017 השתמשו לוחמי גדוד קרקל ברוס"ר מסוג תבור, בו משתמשים כוחות החי"ר הרגילים, אך הוחלט לחזור ל-M-16. בנוסף, ללוחמות פותחו אפודי לחימה וקסדות המתאימים לצורת גופן. בנוסף לרובי סער, מצוידים הלוחמים גם במקלעים מסוג נגב ומאג ורובי צלפים.

ההתניידות מתבצעת על רכבי שטח כגון סופה M-240, דוד, זאב, האמר וכו'. בנוסף לרשות החיל עומדים מספר טנקים.

 סמלים וכומתה 
234x234px|ממוזער|כומתה של חיל הגנת הגבולות עם סיכת חיל השריון. רקע כחול מתחת לסיכת כומתה של צוער בהשלמה חיילית.

 מערך הגנת הגבולות 
חיילי וחיילות גדודי החי"ר חובשים את הכומתה של חיל הגנת הגבולות, בצבע צהוב-חום מדברי מנומר, אשר החליפה את הכומתה הירוקה הבהירה של חטיבת הנח"ל, ששימשה את הגדודים עד הקמת המערך. חיילי החי"ר נועלים נעליים אדומות ולכל גדוד יש סיכה ייחודית ותג הלקוח מסמל החטיבות שתחתן הם פועלים.
תגים שהיו בשימוש בעבר

 סמלי הגדודים 
 מערך האיסוף הקרבי 
ממוזער|כומתה מנומרת נוכחית בגווני חום-צהוב (מימין);כומתה צהובה בהירה (משמאל)
לוחמי ולוחמות האיסוף הקרבי והתצפיתניות חבשו את כומתת האיסוף הקרבי, שצבעה צהוב מדברי (חול) חלק ונועלים נעליים שחורות.

ביולי 2023 הוחלפה הכומתה הצהובה והנעליים השחורות של חיל האיסוף הקרבי לכומתה המנומרת צהוב-חום (מג'ורפת) ולנעלים אדומות של חיל הגנת הגבולות, כדי לבטא את השייכות של מערך האיסוף לחיל המאוחד.

 סמלי הגדודים 

 לקריאה נוספת 
 סא"ל (מיל') ד"ר עוזי בן שלום, רס"ן נתנאלה תורג'מן, "על הגבול - פעולה משותפת ביחידות מעורבות מגדרית בגבול הדרום", הוצאת מערכות, גיליון 478

 קישורים חיצוניים 


 לראשונה - הגששים מקבלים את הכומתה המנומרת, באתר צה"ל, 30 בינואר 2020




 הערות שוליים 

*
קטגוריה:חילות צה"ל
קטגוריה:ישראל: גבולות
קטגוריה:זרוע היבשה
קטגוריה:יחידות קרביות מעורבות בצה"ל